Latte art
Latte art (it. latte art, 'pienas' + 'menas') – piešimo ant suplakto pieno putos latte kavos puodelyje menas, kurį paprastai būna įvaldę espreso kavos ruošimo meistrai baristos. Ypatingu būdu įpilant pieną į kavą, jos paviršiuje sukuriami įvairūs raštai, ornamentai. Taip pat norimą vaizdą galima išgauti paprasčiausiai piešiant viršutiniame putos sluoksnyje kokiu nors aštriu daiktu. Kuriant latte art'ą naudojami šie priedai: cinamonas, kakava, trintas šokoladas, sirupai ir kiti.